COMUNICAT DE PRESĂ

**Participarea domnului inspector-şef Lucian Netejoru la Reuniunea Semestrială a Preşedinţilor de Tribunale**

**Bucureşti, 16 octombrie 2015** - În data de 15 octombrie 2015, domnul judecător Lucian Netejoru, inspector şef al Inspecţiei Judiciare, a participat la reuniunea semestrială a preşedinţilor de tribunale, organizată la Sibiu.

Domnul inspector-şef a folosit această ocazie pentru a purta un dialog cu preşedinţii de tribunale, în cadrul căruia a fost evaluat impactul procedurilor desfăşurate de Inspecţia Judiciară asupra activităţii tribunalelor şi a judecătoriilor din circumscripţiile acestora.

De asemenea, s-au purtat discuţii cu privire la necesitatea revizuirii *Regulamentului privind normele pentru efectuarea lucrărilor de inspecţie*, aprobat prin Hotărârea nr.1027/15.11.2012 a Plenului Consiliului Superior al Magistraturii, publicată în Monitorul Oficial nr.802/29.11.2012, având în vedere rolul şi contribuţia Inspecţiei Judiciare la îmbunătăţirea calităţii actului de justiţie, a eficienţei şi eficacităţii sistemului judiciar, prin intermediul unor verificări independente şi de evaluare a activităţii acestuia.

**Compartimentul de Informare Publică şi Relaţii cu Mass Media**